Judėjimo laisvė Pajūryje: visiems prieinama pakrantė

Projekto tikslas – įrengti mobilų taką Klaipėdos I ir II Melnragės teritorijos paplūdimiuose, siekiant skatinti socialinę integraciją ir užtikrinti prieinamą bei saugų judėjimą žmonėms su judėjimo negalia, šeimoms su mažais vaikais, ir kitiems, patiriantiems judėjimo sunkumus. Šis takas atliepia darnaus vystymosi principus, prisidedant prie kokybiško laisvalaikio praleidimo ir geresnės sveikatos. Tikslinė grupė. Iniciatyva skirta žmonėms su negalia, kurie atvyksta į pajūrį su neįgaliųjų vežimėliais, taip pat šeimoms su kūdikiais vežimėliuose. Be to, sprendimas tinka ir kitiems lankytojams, kurie susiduria su judėjimo iššūkiais smėlyje ar nelygiose vietose. Sprendžiama problema . Pagrindinė problema – socialinės integracijos trūkumas ir fizinis susisiekimas. Klaipėdos paplūdimyje judėjimo negalią turintys asmenys išbandė mobilų taką ir pateikė vertingų rekomendacijų dėl tokių sprendimų diegimo miesto paplūdimiuose. Viena iš pagrindinių iškeltų problemų yra ta, kad atvykus prie labiausiai lankomų Klaipėdos paplūdimio sričių - I Melnragės paplūdimio ir II Melnragės Neįgaliųjų paplūdimio, judėjimo negalią turintiems asmenims neįmanoma pasiekti jūros, nes stacionariai įrengti takai neleidžia pasiekti pakrantės. Daugumoje paplūdimių trūksta galimybės privažiuoti tiesiai prie jūros kranto, nes įprastai įrengti takai nekerta viso pakrantės pločio. Šis mobilus takas išsprendžia šią problemą, leidžiant privažiuoti arčiau vandens ir užtikrinant judėjimo laisvę. Šiuos inovatyvius mobilių takų spredimus aktyviai taiko užsienio valstybės. Be to, mobilūs takai yra ypatingai patogūs ir neslystantys, kas yra didelis privalumas palyginti su mediniais takais, kurie tampa pavojingai slidūs sudrėkę. Mobilus takas yra lengvai įrengiamas, patvarus, ekologiškas ir užtikrina saugų judėjimą įvairiais paviršiais. Šiai iniciatyvai taip pat pritaria BĮ „Klaipėdos paplūdimiai“, kurie mato šio sprendimo naudą ne tik kaip infrastruktūrinę patobulinimo galimybę, bet ir kaip svarbų socialinės įtraukties skatinimo žingsnį. Mobilus takas – universalus, modulinis, ilgaamžis, pagamintas iš perdirbtų medžiagų ir puikiai pritaikytas paplūdimiams, lengvai transportuojamas ir sandėliuojamas.

Projekto rezultatai: įgyvendinus mobiliojo tako projektą Klaipėdos I ir II Melnragės paplūdimiuose, bus sukurtas prieinamas ir saugus kelias judėjimo negalią turintiems asmenims bei šeimoms su mažais vaikais (vežimėliais). Takas suteikia galimybę pasiekti paplūdimio pakrantę, užtikrindamas visiems miesto lankytojams galimybę saugiai mėgautis pajūrio aplinka. Taip pat buvo atsižvelgta į tikslinės grupės asmenų pateiktas rekomendacijas – takas užtikrina patogų judėjimą iki pat jūros krašto, taip išsprendžiant anksčiau iškilusias problemas, kuomet jūros pakrantė yra nepasiekiama. Nauda miestui: Socialinė įtrauktis: mobilus takas padeda spręsti vieną svarbiausių šiuolaikinio miesto iššūkių – socialinę integraciją. Neįgalieji, šeimos su kūdikiais ir visi, patiriantys judėjimo sunkumų, gali lygiavertiškai naudotis miesto paplūdimiais. Tai sustiprina bendruomeniškumo jausmą ir skatina įtraukios visuomenės formavimą. Turizmo ir miesto įvaizdžio gerinimas : miestas, kuriame infrastruktūra pritaikyta įvairioms visuomenės grupėms, tampa patrauklesnis ne tik vietiniams gyventojams, bet ir turistams. Toks sprendimas didina Klaipėdos, kaip inovatyvaus ir socialiai atsakingo miesto, reputaciją. Darnios plėtros skatinimas: takas yra ekologiškas, pagamintas iš perdirbtų medžiagų, ir skatina tvaraus miesto vystymosi principus. Tokios iniciatyvos ne tik mažina aplinkos taršą, bet ir prisideda prie visuomenės sveikatinimo, nes skatina aktyvų laisvalaikį gamtoje. Viešųjų erdvių prieinamumo gerinimas: Klaipėdos paplūdimiai tampa dar labiau pritaikyti visiems gyventojams, užtikrinant lygiavertį viešųjų erdvių prieinamumą. Tai prisideda prie bendro miesto gyventojų gyvenimo kokybės gerinimo ir padidina pasitenkinimą viešosiomis paslaugomis. Mobiliojo tako projektas ne tik gerina miesto infrastruktūrą, bet ir prisideda prie socialinės atsakomybės ir darnumo principų įgyvendinimo Klaipėdos mieste.

Pateikiamas detalus sertifikuoto tiekėjo pasiūlymas

Klaipėdos I Melnragės paplūdimys (pakrantė), Klaipėdos II Melnragės Neįgaliųjų paplūdimys (pakrantė)


Aš - saugus darnaus eismo Klaipėdoje dalyvis

Tikslinė grupė – ikimokyklinio amžiaus vaikai bei pradinukai (savarankiškai arba kartu su savo tėveliais). Sprendžiama problema: mieste sparčiai auga darnus judėjimas – keliaujam dviračiais, paspirtukais, pėsčiomis, integruojamės eisme, kuriame jau juda automobiliai, autobusai, traukiniai. Kartu su intensyvėjančiu eismu, kyla ir saugumo pavojus, ypač dažnai įvykių centre – elektriniai paspirtukai. Kad būtume saugūs eismo dalyviai – turime gerai suprasti „o kaip gi veikia bendra mūsų saugaus eismo sistema“? Tad siūlau įrengti mokomąją saugaus eismo aikštelę, kurioje vaikučiai, važiuodami savo ratuotomis transporto priemonėmis, galėtų išmokti suprasti kelio ženklus, besikeičiančias šviesoforo spalvas. Aikštelėje galėtų tapti ir „automobiliais“ (važiuodami dviračiais/paspirtukais/riedlentėmis), ir pėsčiaisiais, kirsdami perėjas. Aikštelė galėtų turėti ir papildomas edukacines stoteles, su pagrindiniais miesto elementais. Pvz., šiukšlių rūšiavimo stotelę, uosto dalį (pvz., laivo Independence sužaidybintą modelį), autobuso stotelę su tvarkaraščiu, mini parduotuvėlės stendą ir pan. Aikštelėje taip pat galėtų atsirasti stendai su įvairiais aprašais, susijusiais su eismo saugumu: šalmo bei atšvaitų dėvėjimą, oro sąlygų ir jų įtaką eismui, taisykles, kertant perėją ir pan. Kadangi elektrinių paspirtukų problema kelia daug nesutarimų miestiečių diskusijose, galbūt šiame projekte mielai sutiktų dalyvauti Bolt įmonė kaip partneris ir prisidėti prie idėjos įgyvendinimo. Aikštelės dydis – didesnė nei įprasta žaidimų aikštelė. Siūlomas dydis – 50mx20m. Apie 1000 kv. m.

Saugesni eismo dalyviai – edukacija per žaidimą. Tai ne tik žaidimų aikštelė, tai ir proga praktiškai pasimokyti, kaip būti saugiu eismo dalyviu, ugdyti dėmesingumą aplinkai, suprasti, kokia kiekvieno eismo dalyvio atsakomybė bendroje sistemoje. Kartu kalbėti ir apie buvimą miesto dalimi: rūšiuoju, žinau, kas mums sukuria saugumą ir pan. Taip pat kuriant "mažąją" miesto versiją, galima pasiūlyti bendradarbiauti mieste veikiantiems verslams. Pvz., Bolt (dėl paspirtukų kultūros gerinimo), Lietuvos geležinkeliams (kuriant mažąjį geležinkelių eismo segmentą), Klaipėdos uostui (kuriant uosto segmentą), kitiems aktyviems verslams (pvz., Lidl, kuriant parduotuvės segmentą, Caffein, kuriant kavinės segmentą ir pan.).

Kuo labiau realiai eismą atvaizduojančiai aikštelei sukurti. Eismo reguliavimui suprasti. Saugaus eismo supratimui ugdyti. Žaidžiančių aikštelėje ugdymui ne tik apie saugų eismą, bet ir buvimą atsakingu miesto gyventoju. Išpildyti edukacinę dalį – eismo taisyklėms bei miesto „veikimui“ aprašyti. Dalį gatvių galima padengti kitomis dangomis, kad vaikai geriau suprastų, jog nuo kelio dangos priklauso mūsų greitis, kokia kelio danga reikalauja atidesnio bei saugesnio vairavimo. Žaidžiančių aikštelėje ugdymui ne tik apie saugų eismą, bet ir buvimą atsakingu miesto gyventoju. Galimybė naudotis aikštele įvairiais metų laikais. Išpildyti kuo realesnį eismo atvaizdavimą: skiriamosios eismo juostos, sankryžos, perėjos ir pan. Eismas vyksta mieste, tad jam atvaizduoti reikalingi bent keli mieste esantys objektai. Priklausomai nuo galutinės idėjos, galima juos keisti. Galbūt kiek įmanoma labiau atvaizduoti būtent Klaipėdai būdingus objektus. Tikėtina, kad žaisti vaikučiai atvyks ne vieni, tad tėveliams bei seneliams galimybė prisėsti.

Siūloma vieta, tačiau galima parinkti kitą tinkamesnę.

Nepritarta. Siūloma vieta netinka, suprojektuota teritorija. Siūlymas idėją teikti kitais metais, randant su Savivaldybės pagalba tinkamą vietą. Siūloma vieta – netoli Klaipėdos Vasaros Estrados arba šalia pėsčiųjų tako, vedančio iš Liepojos g. link Vasaros estrados.


Projekto tikslas - Bendruomenės namai Paupiuose - siekiant didinti piliečių įsitraukimą į bendruomeninę, savanorišką veiklą bei miestui svarbių klausimų sprendimą. Projekto tikslinė grupė :. Paupių gyvenamojo rajono gyventojai, kitos bendruomenės, klaipėdiečiai, kurie prisijugtų prie Paupių bendruomenės vykdomų veiklų, edukacijų, renginių, dalyvautų jose ir t.t. Paupių seniūnaitija yra viena didžiausių seniūnaitijų Klaipėdos mieste, esanti teritorijoje tarp Joniškės gatvė - Liepų gatvė - krašto kelias Nr. 141 Palanga – Šilutė - geležinkelio kelias – Tilžės gatvė. Paupių gyvenamasis rajonas sparčiai plečiasi, statomi daugiaukščiai ir individualūs namai. Kurį laiką Paupių gyventojai rinkdavosi ir veiklas vykdydavo Klaipėdos valstybinės kolegijos panaudos sutartimi leidžiamose naudotis patalpose adresu Jaunystės g. 2A. Tačiau Klaipėdos valstybinei kolegijai perdavus šias patalpas Turto bankui, o pastarajam jas pardavus, Paupių rajono gyventojai nebeturi kur rinktis. Reiktų paminėti, kad nei bibliotekų, nei vaikų darželių, mokyklų, net kavinių šiame gyvenamajame rajone nėra, tad susiduriama su didžiule problema susitikimams. Tik turint kur susirinkti, galima daug nuveikti. Kol Paupių bendruomenė turėjo patalpas susibūrimams, ji tapo viena iš aktyviausių bendruomenių ne tik Klaipėdoje, bet ir Lietuvoje. Gyventojai tapo draugiškesni, linkę bendrystei ir padėti vienas kitam ne tik ištikus nelaimei, bet ir kasdien. Tad karkasinio mobilaus namo (priedas Nr. 1), kuriam nereikalingas statybos leidimas, pastatymas (vietos planas, priedas Nr. 2) t.y. bendruomenės namai Paupiuose (Klaipėdos miesto situacijos schema, priedas Nr. 3) leistų ir toliau aktyviai siekti tikslų, skatinant žmonės bendrauti, drauge su kitomis bendruomenėmis veikti, kurti, spręsti iškilusias problemas, gražinti ne tik Paupių gyvenamąjį rajoną, bet ir pačią Klaipėdą. Vieta bendruomenės namų Paupiuose karkasiniam mobiliam namui pastatyti, kuriam nereikia statybos leidimo, būtų tinkama baigiamoje įrengti universalios sporto ir vaikų žaidimo aikštelė sklypo pietinėje dalyje, kur jau buvo suprojektuota ir šiuo metu įrenginėjama betoninių trinkelių aikštelė inventoriaus laikymo konteineriams pastatyti Klaipėdos m. sav., Klaipėdos m. Rūko g. 33. (Inžinerinių sporto statinių ir teritorijos ties žemės sklypu Klaipėdos m. sav., Klaipėdos m. Rūko g. 33, sutvarkymo projektas, statinio projekto Nr. 220329, aiškimamasis raštas, 6 lapas). Karkasiniams mobiliam namui bus reikalingas tik elektros energijos pajungimas, už elektros suvartojimą atsiskaitytų pati Paupių bendruomenė. Kitų inžinerinių patogumų nereikia - vandens, WC (nes jis planuojamas kilnojamas ir bus pastatytas prie vaikų žaidimų aikštelės). Pačio karkasinio namo gamybos proceso metu, vidaus įrengimas būtų supaprastintas, atsisakant vonios kambario įrangos, kai kurių langų, sienų pertvarų jas panaikinant ar perstumdant tam, kad kuo didesnės būtų atviros erdvės, todėl sumažėtų ir pačių Bendruomenės namų Paupiuose savikaina.

Įgyvendinus Bendruomenės namų idėją Paupiuose, rezultatai ir jų nauda miestui būtų akivaizdūs ir didžiuliai. Bendruomenės namuose vyktų diskusijos, paskaitos, mokymai, edukacijos, mankštų užsiėmimai ir kitos nemokamos veiklos, kurios būtų skirtos visiems klaipėdiečiams: vaikams, jaunimui, darbingo amžiaus žmonėms, senjorams ir t.t. Paupių gyvenamasis rajonas taptų vienu iš traukos centrų klaipėdiečiams bei miesto svečiams. Taip būtų skatinami gyventojai neužsidaryti namuose, atrasti naujų laisvalaikio praleidimo būdų dalyvaujant veiklose, leistų garsinti Klaipėdą gražiais gyventojų darbais bei būti pavyzdžiu kitoms miesto vietos bendruomenėms. Bendruomenės namai Paupiuose galėtų tapti :  Bendruomenės/ių telkimo erdve : Bendruomenės namai suteiktų vietos gyventojams galimybę burtis, rengti susitikimus, diskusijas ir kartu spręsti vietos problemas, stiprinant bendruomeniškumo jausmą ir tarpusavio ryšius. Tai galėtų tapti ir Klaipėdos vietos bendruomenių susibūrimo vieta.  Švietimo, sporto ir kultūros centru : Tai vieta, kur būtų organizuojami įvairūs švietimo, sporto ir kultūros renginiai, skatinantys gyventojų asmeninį ir profesinį tobulėjimą, bei prisidedantys prie kultūrinio paveldo išsaugojimo ir tradicijų puoselėjimo.  Socialinės paramos platforma : Bendruomenės namuose būtų galima teikti socialinę pagalbą, konsultacijas ar paramą gyventojams, ypatingai tiems, kurie susiduria su socialinėmis ar ekonominėmis problemomis, taip stiprinant socialinę integraciją ir solidarumą.  Laisvalaikio praleidimo galimybe : Bendruomenės namai suteiktų saugią erdvę laisvalaikiui tiek vaikams, tiek jaunimui, tiek vyresnio amžiaus žmonėms, organizuojant sporto, meno, kūrybines veiklas ir kitus užsiėmimus, kurie skatintų sveiką ir aktyvų gyvenimo būdą.

Rūko g. 33, Klaipėda,    koordinatės 6179740 ; 3229540

Nepritarta. Nėra bendro naudojimo objektas, orientuotas tik siaurai grupei. Savivaldybė kreipsis į Klaipėdos valstybinę kolegiją dėl erdvės bendruomenei suteikimo.


Klaipėdos senamiestis yra vieta, skirta pasakoti iškiliausių Klaipėdoje gyvenusių žmonių istorijas. Šios idėjos tikslas yra sukurti tokią vietą, išmaniai pasakojančią apie miesto istoriją kūrusius iškiliausius žmones. Tiltų g. 21 namo siena, kuri praeiviams puikiai matoma einant abejomis Tiltų g. pusėmis nuo upės pusės ir naujos pėsčiųjų eismo arterijos į/iš sutvarkyto Jono kalno, galėtų būti panaudota namo sienos senųjų langų reljefuose įamžinant Prūsų/Mažosios Lietuvos periodo žymių Klaipėdoje gyvenusių žmonių portretais. Portretai bus išpiešti kiekviename iš 10 langų reljefų (foto), o apačioje įrengtoje informacinėje lentelėje pateikta detalesnė informacija lietuvių, anglų ir vokiečių kalbomis apie pavaizduotus žmones ir QR kodai, kuriuos nuskenavus išmaniuoju telefonu, pasirinktos asmenybės istoriją būtų įgarsinta į klausytojo ausinę (įgarsinimas - vietos aktoriai pagal Klaipėdos istorikų parengtą tekstą). 10 langų reljefų, 10 asmenybių. Galimi kandidatai (baigtinį sąrašą gali parinkti Klaipėdos miesto mero sudaryta darbo grupė): PRŪSIJOS KARALIENĖ - LUISE AUGUSTE WILHELMINE AMALIE (1776–1810) PIRMOJI LIETUVOJE MOTERIS GYDYTOJA OTORINOLARINGOLOGĖ ONA PURTOKAITĖ (1902–1979) HABILITUOTA BIOMEDICINOS MOKSLŲ DAKTARĖ ONA JAUDEGYTĖ (1914–2009) KNYGNEŠĖ IR VISUOMENININKĖ MORTA ZAUNIŪTĖ (1876–1945) ŽYMIAUSIA MAŽOSIOS LIETUVOS RAŠYTOJA IEVA SIMONAITYTĖ (Ewa Simoneit) (1897–1978) KLAIPĖDOS ATKŪRĖJAS IR MIESTO GARBĖS PILIETIS ALFONSAS ŽALYS (1929–2006) ŽYDŲ RABINAS, MOKYTOJAS IR FILOSOFAS ISAAC RÜLF (ISAKAS RIULFAS) (1831–1902) GYDYTOJAS, BURIUOTOJAS, TILŽĖS IR FULDOS AKTŲ SIGNATARAS DR. VALTERIS DIDŽYS (1896–1977) TROJOS ATRADĖJAS HEINRICH SCHLIEMANN (HEINRICHAS ŠLYMANAS (1822-1890) PRŪSIJOS KARALIUS WILHELM FRIEDRICH III (1770–1840) ENGIAMŲ MAŽŲJŲ TAUTŲ GYNĖJAS GEORG SAUERWEIN (JURGIS ZAUERVEINAS) (1831–1904 m.) KULTŪROS FILOSOFAS IR KRITIKAS LEONIDAS DONSKIS (1962–2016) Projekto tikslas : senamiesčio puošyba, istorinio identiteto kūrimas, klaipėdiečių ir miesto svečių edukacija, turistų pasitenkinimo apsilankymu Klaipėdoje skatinimas. Tikslinė grupė : vietos gyventojai ir žingeidūs miesto svečiai. Sprendžiama problema : miesto istorijos įprasminimo išmaniomis priemonėmis stoka, Klaipėdos senamiesčio nykumas.

Projekto "Langai į Klaipėdos Istoriją" rezultatai : Senamiesčio estetinis atgaivinimas – Tiltų g. 21 pastato siena su istoriniais portretais taps akį traukiančiu objektu, kuris suteiks senamiesčiui daugiau gyvybės ir vizualinės vertės. – Istorinių asmenybių portretai vizualiai atnaujins nykią pastato sieną, pritraukiant praeivių dėmesį. Miesto istorijos ir tapatybės įprasminimas – 10 žymių Klaipėdos istorijos asmenybių portretai ir apie juos pateikta informacija padės suformuoti stipresnį miesto tapatybės suvokimą tarp vietos gyventojų ir turistų. – Asmenybių istorijos taps prieinamos plačiajai visuomenei per QR kodus ir garso gidus, pateikiant informaciją lietuvių, anglų ir vokiečių kalbomis. Technologijų ir kultūros sintezė – Šiuolaikinių išmaniųjų priemonių integravimas (QR kodai, audiogidai) padarys projektą patrauklų jaunesnėms kartoms, kurios dažnai linkusios naudoti technologijas istorijos pažinimui. – Garso turinys vietos aktorių balsais padės sukurti emocinį ryšį tarp lankytojų ir miesto istorijos. Edukacinė nauda – Projektas ugdys vietos gyventojų ir svečių žinias apie Klaipėdos istoriją, prisidedant prie istorinės atminties išsaugojimo. – Skirtingų kalbų palaikymas ir patrauklus pateikimo formatas užtikrins, kad edukacinė informacija būtų prieinama įvairių tautybių ir amžiaus grupių lankytojams. Nauda : Padidėjęs miesto turistinis patrauklumas – Klaipėda įgaus unikalų istorinį objektą, kuris pritrauks tiek vietinius, tiek turistus, skatinant juos praleisti daugiau laiko senamiestyje. Moderniosios technologijos pritrauks žingeidžius turistus, kurie domisi interaktyviais ir išmaniais turizmo objektais. Vietos bendruomenės įsitraukimas – vietos gyventojai, matydami savo miesto kultūros ir istorijos akcentavimą, jausis labiau įsitraukę į miesto gyvenimą ir jo kultūrinį paveldą. Kartu projektas prisidės prie bendruomenės vienijimo per dalyvavimą ir pasididžiavimą miesto istorija. Istorinio paveldo išsaugojimas ir perteikimas – Projektas prisidės prie Klaipėdos praeities išsaugojimo ir bus svarbus indėlis į miesto paveldą, kuriant istorinį identitetą per asmenybių įamžinimą. Socialinis ir kultūrinis turizmas – Klaipėdos senamiestis taps vieta, kur miesto svečiai galės ne tik pramogauti, bet ir plėsti savo žinias, padidinant miesto patrauklumą kaip kultūrinio turizmo vietovę. Šie rezultatai ir nauda padės stiprinti Klaipėdos miesto identitetą bei skatins tiek kultūrinį sąmoningumą, tiek turistinę veiklą.

Rolando Marčiaus, atlikusio Friedricho pasažo ir Pamario restauratoriaus pastato (Turgaus a.) sienų tapybos darbus, parengta darbų, įrangos ir medžiagų sąmata, koreguota atsižvelgiant į infliaciją. Rolando Marčiaus parengta darbų, įrangos ir medžiagų sąmata, koreguota atsižvelgiant į infliaciją. KU istorikų parengti tekstai (honoraras), aktorių įgarsinimas, informacinė lenta su informacija ir QR kodu.

Nepritarta. Neatitinka aprašo reikalavimo, idėjai įgyvendinti  reikalingas statybą leidžiantis dokumentas. Galima būtų idėją įgyvendinti per fasadų tvarkymo programą.


"Vitės sporto ir laisvalaikio" asociacija

Dviračių/pėščiųjų takas nuo Vitės kvartalo iki Melnragės

Pėščiųjų / dviračių taku pasiekti Baltijos jūrą visiems gyventojams nuo Vitės kvartalo iki Melnragės. Šiuo metu Vitės kvartalo pabaigoje, už "Žalgirio" stadiono esantis miško takas nepatogus gyventojams, važiuojantiems dviračiu. Nepatogus mamoms, tėvams su vaikų vežimėliais. Nepatogus mažiems vaikams su paspirtukais, dviratukais. Esantis takas veda per mišką, smėlį, klimpsta ratai, stumti, o ypač miegantį vaiką vežimėlyje ar vaikui pačiam savo dviratuką, yra sunku. Esantis takas palengvintų tiek vaikams, tiek jaunom šeimom, tiek vyresniem gyventojam, tiek sportuojantiems patogiau, saugiau pasiekti Baltijos jūrą, jos paplūdymius.

Esantis takas aktyvintų gyventojų judėjimą, lengvesnį priėjimą prie Baltijos jūros. Esantis takas,vasaros metu, mažintų automobilių srautą P. Lideikio gatve. Ne vienas gyventojas vietoj automobilio pasirinktų dviratį.

Nepritarta. Neatitinka Aprašo reikalavimo, nelaisvoje valstybinėje žemėje, techniškai nebus galima įgyvendinti pasiūlyme nurodytoje vietoje, neatitinka saugumo rekalavimų, nėra jungčių.


Gyūnų glaoba, pastatyti gyvūnams šiltus namelius , gyvūnai neserga, estetiški nameliai puošia miesta.

Gyvūnų globa, išsaugotos gyvūnų gyvybės, neserga gyvūnai, malonu prieti ir bendrauti su beglobiais gyvūnais.

Nepritarta. Naujų namelių gyvūnų globai statyti nėra poreikio, kadangi nėra patvirtintų gyvūnų šėrimo vietų. Savivaldybė atnaujina esamus pastatytus namelius.


Tauralaukio kvartalas yra natūraliai iškilęs ant kalvos, nuo kurios atsiveria nuostabūs gamtos vaizdai, Danės upės panoramos ir neprilygstami saulėlydžiai. Tai suteikia išskirtinę galimybę sukurti traukos objektą, kuriuo galėtų didžiuotis tiek vietos gyventojai, tiek miesto svečiai. Šiuo pasiūlymu kviečiame įrengti apžvalgos aikštelę "Tauralaukio saulėlydžių terasa", kuri taps puikia vieta šeimų poilsiui, vakaro pasivaikščiojimams ir gamtos mylėtojų susibūrimams. Nauja apžvalgos aikštelė prisidės prie vietos bendruomenės stiprinimo, suteikdama erdvę socialiniams renginiams ir susibūrimams. Aikštelė ne tik patrauks vietos gyventojus, bet ir galėtų tapti lankytina vieta turistams, norintiems išvysti Klaipėdą iš kitos perspektyvos.

Projekto tikslai : Sukurti viešą erdvę, kuri skatintų bendruomenės aktyvumą ir socialinę sąveiką. Suteikti galimybę lankytojams mėgautis unikaliomis gamtos panoramomis bei Klaipėdos kraštovaizdžiu. Pagerinti vietovės infrastruktūrą, įtraukiant gamtos mylėtojus bei turistus. Prisidėti prie bendro Klaipėdos miesto įvaizdžio gerinimo, skatinant ekologinio ir rekreacinio turizmo plėtrą. Numatoma nauda : Patraukli vieša erdvė vietos gyventojams ir turistams. Pagerinta gyvenimo kokybė bei aktyvios rekreacijos galimybės kvartalo bendruomenei. Didesnė miesto infrastruktūros ir gamtos integracija, išsaugant bei pabrėžiant natūralius kraštovaizdžius. Tokios apžvalgos aikštelės įrengimas Tauralaukio kvartale būtų svarbus ir prasmingas indėlis į Klaipėdos miesto plėtrą bei gerovę. Šis projektas skatins bendruomenės ryšius, siūlys naujas laisvalaikio galimybes ir prisidės prie miesto įvaizdžio gerinimo.

Nepritarta. Siūlomoje vietoje planuojami kiti objektai,  Savivaldybėje rengiamas detalusis planas, projektuojama mokykla.


Šiuo metu Tauralaukio bendruomenė susiduria su realia aktyvaus laisvalaikio erdvių stoka. Ypač trūksta krepšinio aikštelių, kurios būtų viešai prieinamos ir saugios. Kvartale nebėra nė vienos tinkamos viešos krepšinio aikštelės: Jaunimo g. aikštelė neremontuota dešimtmečiais, o aikštelė prie senosios mokyklos išardyta pradėjus statyti naują darželį. Tauralaukio bendruomenės jaunimas ir sporto entuziastai neturi tinkamos vietos sportuoti ar aktyviai leisti laisvalaikį. Todėl visus kviečiu palaikyti naujos krepšinio aikštelės įrengimo idėją ir prisidėti prie krepšinio sugrąžinimo į Tauralaukį! Siūlomoje vietoje (už Rimi parduotuvės Pajūrio g.) yra pakankamai erdvės, kad būtų galima įrengti modernią, saugią ir visiems prieinamą krepšinio aikštelę. Maža to – sutvarkius aplinką, ateityje krepšinio aikštelės kaimynystėje galėtų būti įkurta ir daugiau aktyvaus poilsio erdvių, pvz. riedučių parkas. Projekto apimtyje būtų įrengiama kokybiška krepšinio aikštelė su patvaria danga, krepšinio stovais, apsauginiu tinklu bei suoliukais žiūrovams. Taip pat būtų sutvarkyta aplinka, kad aikštelė būtų saugi ir estetiška. Esu įsitikinęs, kad nauja aikštelė būtų didelis privalumas ne tik jaunimui, bet ir visai bendruomenei.

• Sveikos gyvensenos ir aktyvaus laisvalaikio tarp jaunimo ir suaugusiųjų skatinimas. Kova su plintančiu nejudrumu tarp vaikų ir suaugusiųjų leidžiant laiką lauke ir sportuojant. • Jaunimo užimtumo problemos sprendimas suteikiant galimybę užsiimti prasminga veikla, taip mažinant nusikalstamumą ir neigiamų veiklų riziką. • Atsiradusi galimybė bendruomenei rengti sporto renginius ir turnyrus. • Šeimos traukos centras. Aikštelė galėtų tapti populiaria susitikimų vieta šeimoms ir skatintų kokybišką bendravimą tarp skirtingų kartų. • Pagerinta gyvenimo kokybė tankiai apgyvendintame Tauralaukio kvartale, kuriame taip trūksta viešųjų erdvių. • Krepšinio populiarumo kėlimas tarp vaikų ir jaunimo, taip prisidedant prie Lietuvos krepšinio rinktinės aukščiausių sportinių rezultatų siekimo pasaulyje ateityje.

Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą Pagal pridedamą rangovo paruoštą sąmatą

Pajūrio g. 5B (teritorija vidiniame kieme)

Nepritarta.Siūlomoje vietoje planuojami kiti objektai, neatitinka teritorijų planavimo dokumentams, suplanuota daugiabučių namų statyba.


Projekto tikslas – sukurti ir įgyvendinti vandens taksi paslaugą tarp Klaipėdos ir Neringos, siekiant pagerinti transporto prieinamumą, skatinti turizmą ir teikti tvarią transporto alternatyvą vietiniams gyventojams bei svečiams. Tikslinė grupė Turistai: Vietiniai ir tarptautiniai svečiai, norintys patirti Kuršių marių grožį ir lankytinas vietas Neringoje (Nida, Juodkrantė, Pervalka). Vietiniai gyventojai: Klaipėdos ir Neringos gyventojai, kurie ieško patogaus ir greito būdo keliauti tarp šių dviejų vietovių. Verslininkai: Vietiniai verslininkai, kuriems patogus transportas gali padidinti klientų srautą ir skatinti ekonomiką. Sprendžiama problema Klaipėdos ir Neringos susisiekimas šiuo metu yra ribotas, o sezoniniu laikotarpiu kelto ir automobilių eismas sukelia spūstis. Nėra efektyvaus ir patrauklaus vandens transporto varianto, kuris leistų greitai ir patogiai keliauti tarp šių dviejų vietovių. Vandens taksi paslauga užpildytų šią spragą, sumažintų eismo apkrovą, pagerintų turizmo patirtį ir prisidėtų prie aplinkos tausojimo. Geras pavyzdys - Rotterdamo miesto greitasis vandend taxi

Rezultatai: Naujos vandens taksi paslaugos įdiegimas: sukurta veiksminga vandens taksi sistema, leidžianti keliauti tarp Klaipėdos ir Neringos, su nustatytais maršrutais ir tvarkaraščiais. Padidėjęs turistų srautas: paslauga pritraukia daugiau turistų į Klaipėdą ir Neringą, kas padidina apgyvendinimo, maitinimo ir kitų paslaugų sektorių pajamas. Ekologinis poveikis: naudojant ekologiškus laivus, sumažėja transporto sukeliamas triukšmas ir oro tarša, prisidedant prie tvarumo tikslų. Turizmo patirties gerinimas: vandens taksi paslauga suteikia unikalią galimybę turistams mėgautis Kuršių marių grožiu, todėl padidėja jų patenkintumas ir lojalumas. Nauda miestui Ekonominė nauda: Padidėjęs turizmo srautas skatina vietos verslus, didina mokesčių pajamas ir prisideda prie Klaipėdos bei Neringos ekonominės plėtros. Socialinė nauda: Geresnis susisiekimas skatina bendruomenės integraciją, leidžia vietos gyventojams lengviau pasiekti paslaugas ir socialinius renginius. Aplinkosaugos nauda: Tvarus vandens transportas prisideda prie aplinkos išsaugojimo, skatina gyventojų sąmoningumą apie ekologinius aspektus ir padeda kurti švaresnę miestų aplinką. Kultūrinė nauda: Paslauga gali būti derinama su kultūrinėmis iniciatyvomis, renginiais ar festivalių organizavimu, taip skatindama kultūrinį turizmą ir vietos kultūros plėtrą. Šie rezultatai ir nauda prisidėtų prie Klaipėdos ir Neringos miesto tvarumo, patrauklumo ir gyvybingumo didinimo.

Prieplaukų ir dokų statyba Ekologiškų vandens taksi įsigijimas Paslaugos pristatymas ir marketingas Įgulos atlyginimai ir techninė priežiūra Paklausos ir maršrutų analizė

Nepritarta. Neatitinka Aprašo reikalavimų, sąmata viršija nustatytą sumą.


Aprašymas: Išvystyti interaktyvų gamtos taką parke ar žaliojoje erdvėje, skatindami vietos floros ir faunos pažinimą, auginti jame vaismedzius, darzoves. Ypatybės: Informacinės stotelės: Įrengti stoteles palei taką su informaciniais ženklais apie vietinius augalus ir gyvūnus. Gamtos ieškojimo žaidimas: Sukurti ieškojimo žaidimą šeimoms, skatindami tyrinėti ir mokytis apie gamtą. Ekskursijos: Siūlyti ekskursijas po gamtą, kurias veda vietos ekspertai, kad mokytų dalyvius apie ekosistemą. Projekto tikslas: Interaktyvaus gamtos tako projekto tikslas – skatinti bendruomenės ir turistų susidomėjimą vietos flora ir fauna, didinant gamtos pažinimą ir ekologinį sąmoningumą. Takas suteiks galimybę gyventojams ir lankytojams aktyviai tyrinėti gamtą, mokytis apie ekologiją ir dalyvauti įvairiose veiklose, taip prisidedant prie sveikesnio gyvenimo būdo ir gamtos išsaugojimo. Tikslinė grupė: Bendruomenės nariai: Vietiniai gyventojai, šeimos, vaikai, studentai, kurie domisi gamta ir nori praleisti laiką lauke. Turistai: Lankytojai, norintys pažinti Singapūro gamtos grožį ir unikalumą, ieškantys interaktyvių ir edukacinių patirčių. Švietimo įstaigos: Mokyklos ir universitetai, kurie gali organizuoti ekskursijas ir mokomuosius užsiėmimus gamtos take. Sprendžiama problema: Ekologinio sąmoningumo trūkumas: Daug žmonių neturi pakankamai žinių apie vietinę florą ir fauną, kas gali lemti neigiamą poveikį gamtai (pvz., atliekų palikimas, netinkamas elgesys gamtoje). Pasyvus gyvenimo būdas: Miesto gyventojai dažnai praleidžia daug laiko uždarose patalpose, o tai mažina fizinį aktyvumą ir gerovę. Interaktyvus gamtos takas skatins aktyvų gyvenimo būdą ir gamtos tyrinėjimą. Poreikis sukurti socialines ir edukacines erdves: Trūksta viešų erdvių, kuriose žmonės galėtų bendrauti, mokytis ir dalyvauti bendruomenės veiklose. Interaktyvus gamtos takas suteiks tokias galimybes.

Siekiami projekto rezultatai: Padidėjęs ekologinis sąmoningumas: Projekto įgyvendinimas padės vietos gyventojams ir lankytojams geriau suprasti vietinę florą ir fauną, taip skatinant atsakingą elgesį gamtoje. Aktyvumo didinimas: Interaktyvus gamtos takas paskatins gyventojus ir turistus daugiau laiko praleisti lauke, skatindamas fizinį aktyvumą, tokį kaip ėjimas, bėgimas, dviračių sportas ar pasivaikščiojimai. Bendruomenės susivienijimas: Projekto metu organizuojamos ekskursijos, dirbtuvės ir renginiai sukurs galimybes bendruomenės nariams bendrauti, keistis patirtimi ir stiprinti socialinius ryšius. Švietimo galimybės: Sukurtas gamtos takas taps edukacine erdve, kurioje galės vykti mokymo programos, skatinančios jaunimą ir suaugusius domėtis ekologija ir tvariu gyvenimo būdu. Turizmo skatinimas: Gamtos takas taps patraukliu lankytinu objektu turistams, prisidėdamas prie Singapūro kaip ekoturizmo krypties populiarinimo. Nauda miestui: Sveikatos gerinimas: Paskatindamas gyventojus būti aktyvesniais ir sveikesniais, projektas gali prisidėti prie bendros visuomenės sveikatos gerinimo. Ekonominė nauda: Turizmo skatinimas gali padidinti vietos ekonomiką, nes turistai dažniausiai išleidžia pinigus maistui, suvenyrams ir kitoms paslaugoms. Socialinė integracija: Sukurtas bendruomeniškumo jausmas ir galimybė dalyvauti socialiniuose ir kultūriniuose renginiuose gali sumažinti socialinę atskirtį ir skatinti įvairovę. Aplinkos apsauga: Didinant žmonių sąmoningumą apie gamtą, galima tikėtis, kad gyventojai bus labiau linkę rūpintis savo aplinka ir prisidėti prie tvarios plėtros iniciatyvų. Šie rezultatai ir nauda padės kurti tvarią ir gyvybingą miestų aplinką, didinant gyventojų ir svečių gerovę.

Pagrindimas: Tai apima žemės paruošimą, takų išklotų medžiagų (pvz., žvyro, medžio ar kitų ekologiškų medžiagų) pirkimą, taip pat galimą kraštovaizdžio formavimą. Takai turi būti saugūs ir patogūs naudoti, todėl jų paruošimas yra esminis etapas. Pagrindimas: Įrengti informacinius ženklus, kurie suteiks lankytojams svarbią informaciją apie vietinius augalus ir gyvūnus, taip pat taisykles ir rekomendacijas, kaip elgtis gamtoje. Ženklai turi būti aiškūs, informatyvūs ir patrauklūs. Pagrindimas: Sukurti ir pagaminti žaidimo medžiagas, tokias kaip žaidimo kortelės, žemėlapiai ir prizai dalyviams. Šios medžiagos padės skatinti vaikų ir šeimų dalyvavimą ir užtikrins, kad patirtis būtų įdomi bei interaktyvi. Pagrindimas: Tai apima lėšas, skirtas organizuoti renginius, dirbtuves ir kitus susijusius veiksmus, kurie padėtų skatinti bendruomenės dalyvavimą. Šie renginiai sustiprins bendruomenės ryšius ir padės pristatyti projektą. Pagrindimas: Reklamos medžiaga (pvz., plakatai, skrajutės) ir informaciniai ženklai, skirti informuoti bendruomenę apie gamtos tako atidarymą, veiklą ir renginius. Tai padės užtikrinti, kad kuo daugiau žmonių sužinotų apie projektą ir jame dalyvautų.

Nepritarta. Nepraėjo 5 m. nuo ES lėšų panaudojimo. Galėtų būti teikiama kitais metais, siūlymas kitoje teritorijoje. Siūloma vieta Erdvės tarp Jono Kalnelio, Danės upės.


Visame Tauralaukio kvartale šiuo metu nėra nė vienos vietos, kur būtų galima žaisti krepšinį. Ironiška, tačiau ir simboliška, kad ne vieną dešimtmetį skaičiuojanti ypač prastos būklės krepšinio aikštelė yra Jaunimo gatvėje. Deja, ji jau ilgą laiką nenaudojama pagal savo paskirtį, kadangi yra neprižiūrėta ir nesaugi. Prikelkime ją antrai jaunystei! Nors ši aikštelė dar išsaugojo kai kurias pagrindines struktūras, laiko poveikis padarė ją nesaugią ir nepatrauklią tiek vietos gyventojams, tiek sporto entuziastams. Vis dėlto, šią erdvę būtų galima atnaujinti su mažesnėmis išlaidomis, panaudojant jau esamą pagrindą. Atnaujinus Jaunimo g. krepšinio aikštelę, vietos bendruomenė galėtų atgauti svarbią sporto ir laisvalaikio erdvę, kurioje būtų saugu ir malonu žaisti. Šis projektas suteiktų vietos gyventojams galimybę aktyviai leisti laiką lauke, ypač vaikams ir jaunimui, kurie šiuo metu neturi tinkamos vietos sportuoti. Atnaujinimo darbai apimtų dangos taisymą, krepšinio stovų bei lankų keitimą, apsauginio tinklo tvoros įrengimą ir aplinkos sutvarkymą, siekiant sukurti patrauklią, funkcionalią ir visiems prieinamą erdvę. Projektas taip pat prisidėtų prie bendruomenės sveikatingumo ir draugiškų sporto renginių organizavimo. Šis projektas – puiki proga sugrąžinti į gyvenimą ilgus metus nenaudotą krepšinio aikštelę, kuri taps traukos centru visiems, norintiems aktyviai ir saugiai praleisti laiką.

Projekto metu bus atnaujinta pasenusi krepšinio aikštelė, kad ji taptų saugi ir tinkama įvairaus amžiaus gyventojams. Sveikos gyvensenos skatinimas, suteikiant galimybes laisvalaikį leisti sportuojant. Bendruomenės telkimas per sporto veiklas, draugiškus turnyrus ir renginius. Geresnė gyvenimo kokybė aplinkiniams gyventojams, suteikiant galimybę naudotis vieša sportui skirta erdve.

pagal pateiktą sąmatą pagal pateiktą sąmatą pagal pateiktą sąmatą pagal pateiktą sąmatą pagal pateiktą sąmatą pagal pateiktą sąmatą pagal pateiktą sąmatą pagal pateiktą sąmatą pagal pateiktą sąmatą

Neatitinka Aprašo reikalavimo. Idėjai įgyvendinti reikalinga įsigyti  statybos leidimą. Gali dalyvauti pagal kitą priemonę - Sporto aikštelių atnaujinimas.


Apšvietimas Melnragės parko Odesos promenadai.

Daugeliui miestiečių ir miesto svečių jau įprasta tapo, radus laiko, atvykti prie jūros ir pavaikštinėti Melnragės Parko Odesos promenada. Ji tapo bene labiausiai lankoma pajūrio parko dalis ir, kartu su puikiai įrengtomis vaikų žaidimo aikštelėmis, pritraukia daugybę lankytojų. Tačiau, niekam nėra paslaptis, kad Odesos promenadai trūksta apšvietimo. Jeigu vaikų žaidimo aikštelėse miestiečiai gali apsilankyti ir vakarėjant bei tamsiuoju paros laiku (kuris žiemos sezonu yra labai jau ilgas), tai apie Odesos promenadą to pasakyti negalima. Vaikų žaidimo aikštelės yra jaukiai apšviestos, tenai ir pritemus dar žaidžia vaikai bei ilsisi mamos, kai tuo tarpu Odesos promenadą vakarais gaubia gūdi tamsa ir, tik pritemus, lankytojai skubiai pasišalina iš tų, nejaukiomis tampančių, vietų. Apsilankyti Promenadoje prietemoje ar vėlesniuoju paros laiku, daugumai miestiečių bei, tuo labiau, miesto svečių, tampa iššūkiu. Taip neturėtų būti...

Ši, santykinai nedidelė investicija į Melnragės parko Odesos promenados apšvietimo įrengimą, būtų tikrai aktuali didelei daugumai klaipėdiečių ir miesto svečių, kadangi ženkliai prailgintų galimą lankymosi Melnragės parke, Odesos promenadoje, laiką bei esmingai padidintų lankytojų saugumą tamsiuoju paros laikotarpiu.

Nepritarta.  Projektas finansuojamas ES, yra valstybės saugoma teritorija, kurioje pirmenybė teikiama biologinės įvairovės išsaugojimui ir yra ribojama žmogaus ūkinė veikla. Apšvietimas trikdytų biologinės įvairovės gyvavimo ritmą, statybos darbai keltų riziką kopagūbrui.


"Saulėlydžio ir laivų palydos" - Suoliukai prie Klaipėdos Molo

Projekto tikslas – ant specialios pakylos įrengti suoliukus prie Klaipėdos molo (panašiai į tuos kurie yra įrengti Melnragėje), sudarant patogią ir estetišką erdvę miesto gyventojams bei svečiams mėgautis saulėlydžiais, stebėti jūros horizontą bei išlydėti laivus. Ši vieta taps patrauklia ir raminančia aplinka, skatinančia tiek poilsį, tiek bendruomenės socialinius ryšius. Tikslinė grupė – Klaipėdos miesto gyventojai ir lankytojai, ieškantys ramaus laisvalaikio gamtos apsuptyje, šeimos, vyresnio amžiaus žmonės bei turistai, norintys pamatyti ypatingus gamtos reginius.

Projekto įgyvendinimas prisidės prie miesto erdvių gerinimo, padės sukurti dar patrauklesnę turizmo infrastruktūrą bei skatins bendruomenės ryšius, kadangi žmonės turės daugiau galimybių susitikti ir praleisti laiką kartu gamtos apsuptyje. Taip pat projektas gali padidinti miesto lankomumą, nes sukurta infrastruktūra taps papildomu traukos objektu turistams.

Ankstesni savivaldybės pirkimai bei prekybos centrų siūlomos kainos Ankstesni savivaldybės pirkimai